## Naredba o zabrani uvoza u Republiku Hrvatsku i provoza preko područja Republike Hrvatske živih domaćih i divljih svinja i proizvoda od svinja podrijetlom iz Španjolske - regija Catalonia i Castilla -La Manc­ha, radi sprječava­nja unošenja u Republiku Hrvatsku zarazne bolesti klasične svi­njske kuge

### NN 66/2001 (20.7.2001.), Naredba o zabrani uvoza u Republiku Hrvatsku i provoza preko područja Republike Hrvatske živih domaćih i divljih svinja i proizvoda od svinja podrijetlom iz Španjolske - regija Catalonia i Castilla -La Manc­ha, radi sprječava­nja unošenja u Republiku Hrvatsku zarazne bolesti klasične svi­njske kuge

# MINISTARSTVO POLJOPRIVREDE I ŠUMARSTVA

if !supportEmptyParas endif

1092

Na teme­lju članka
11. stavka 1. točke 18. Zakona o veterinarstvu (»Narodne novine«, broj 70/97.),
ministar po­ljoprivrede i šumarstva donosi

## NAREDBU

### O ZABRANI UVOZA U REPUBLIKU HRVATSKU I PROVOZA PREKO PODRUČJA REPUBLIKE HRVATSKE ŽIVIH DOMAĆIH I DIVLJIH SVINJA I PROIZVODA OD SVINJA PODRIJETLOM IZ ŠPANJOLSKE – REGIJA CATALONIA I CASTILLA–LA MANCHA RADI SPRJEČAVANJA UNOŠENJA U REPUBLIKU HRVATSKU KLASIČNE SVINJSKE KUGE

I.

Zabra­njuje se uvoz u
Republiku Hrvatsku i provoz preko područja Republike Hrvatske:

a) živih domaćih i div­ljih svi­nja;

b) sjemena od domaćih i div­ljih svi­nja;

c) embrija/jajnih stanica od domaćih i div­ljih svi­nja;

d) svježe­g mesa domaćih i div­ljih sv­inja;

e) proizvoda od mesa domaćih i div­ljih svi­nja koji
nisu bili obra­đeni na način da je sa sigurnošću uništen virus klasične svi­nj­ske
kuge;

f) proizvoda životi­njskog podrijetla (od svi­nja)
namije­njenih prehrani životi­nja ili za po­ljoprivrednu ili industrijsku
upotrebu koji nisu bili obrađeni na način da je sa sigurnošću uništen virus
klasične svi­njske kuge;

g) proizvoda životi­njskog podrijetla (od svi­nja)
namije­njenih farmaceutskoj ili medicinskoj (kirurškoj) upotrebi koji nisu bili
obrađeni na način da je sa sigurnošću uništen virus klasične svi­nj­ske kuge;

h) patološki materijal i biološki proizvodi koji nisu
bili obra­đeni na način da je sa sigurnošću uništen virus klasične svi­njske
kuge,

podrijetlom iz Špa­njolske – re­gija
Catalonia i Castilla–La Manc­ha, radi sprječava­nja unošenja u Republiku
Hrvatsku zarazne bolesti klasične svi­njske kuge.

Zabrana iz stavka prvog ove točke odnosi se i na poši­ljke
živih svi­nja koje potječu iz drugih zema­lja ako se prevoze preko područja Špa­njolske
– re­gija Catalonia i Castilla–La Mancha.

II.

Zabrana navedena u točki I. ove Naredbe ne primje­njuje
se na poši­ljke:

a) hermetički
zatvorene toplinski obrađene konzerve od mesa, koje su tijekom proizvod­nje
bile podvrgnute obradi sa Fo vrijednosti 3 i više, odnosno trajne konzerve;

b) sirove kože
ukoliko su bile obrađene na jedan od s­ljedećih načina:

– tretirane
kalcijevom lužinom na pH vrijednosti 12 do 13 naj­ma­nje 8 do 10 sati, te nakon
toga tretirane kiselinom na pH vrijednosti 1 do 3 najma­nje 6 do 10 sati;

– so­ljene morskom
soli uz dodatak 2% kalcinirane sode najma­nje 7 dana, ako su tako obrađene kože
bile skladištene naj­ma­nje 30 dana prije utovariva­nja u mjestu podrijetla;

– sušene 42 dana na
temperaturi od 20°C;

gdje
način obrade mora biti naznačen na veterinarsko-zdravstvenoj svjedo­džbi;

c) toplinski obrađena
tehnička mast i želatina gdje je za vrije­me obrade postignuta temperatura u
središtu proizvoda od najma­nje 70°C;

d) kemijski potpuno
obrađeni proizvodi, kao što je wet-blue koža, kromirana koža, kuhane čeki­nje,
i slično;

e) crijeva koja se
uvoze u mliječnoj kiselini ili salamuri pH vrijednosti od 6,0 i niže;

f) trofeji div­ljih
životi­nja, kuhani u kipućoj vodi dovo­ljno vremena da su otklo­njena sva tkiva
osim kosti, rogova, papaka, pan­dži ili zubi;

g) trajni suhomesnati
proizvodi ukoliko udovo­ljavaju s­lje­dećim uvjetima: aktivnost vode od 0,93
ili ma­nje, pH vrijednost ma­nje od 6, vrijeme zre­nja najma­nje 9 mjeseci i
težina od najma­nje 5,5 kg.

III.

Danom stupa­nja na
snagu ove Naredbe prestaje važiti Naredba o zabrani uvoza u Republiku Hrvatsku
i provoza preko pod­ručja Republike Hrvatske živih domaćih i div­ljih svi­nja i
proizvoda od svi­nja podrijetlom iz Špa­njolske (»Narodne novine« broj 57/01.)

IV.

Ova Naredba stupa na
snagu danom objave u »Narodnim novinama«.

Klasa:
322-01/01-01/135
Urbroj: 525-01-01-1 (DL)
Zagreb, 17. srp­nja 2001.

Ministar
po­ljoprivrede i šumarstva
**mr. sc. Božidar Pankretić,** v. r.

if !supportEmptyParas endif

Naredba, NN 66/2001-1092